Գաբրիել Ագբոնլահոր

Գաբրիել Ագբոնլահոր (անգլ.՝ Gabriel Agbonlahor, հոկտեմբերի 13, 1986(1986-10-13), Erdington, Բիրմինգհեմ, Ուեսթ Միդլանդս, Անգլիա, Միացյալ Թագավորություն), անգլիացի ֆուտբոլիստ՝ Աստոն Վիլլա ակումբի հարձակվող։ Նրա ծագումը համարվում է ծիծաղելի, նա մասամբ նիգերիացի է, մասամբ Շոտլանդացի։ 
Ագբոնլահորը համարվում է Աստոն Վիլլա ֆուտբոլային ակումբի սան։


== Ակումբային կարիերա ==


=== Վաղ տարիներ ===
Ագբոնլահորը դեռահաս տարիքում տեղափոխվեց Աստոն Վիլլայի ֆուտբոլային ակադեմիա։ Նրա առաջին մրցաշրջանում 18 խաղից, խփել է 9 գնդակ (2002/03 մրցաշրջան)։ 2003/04 մրցաշրջանին 35 խաղից նա խփեց 29 գնդակ։ Արդյունքը համեմատելի էր Դարուսա Վասսելլայի ռեկորդին, ով 38 գոլի հեղինակ է դարձել 1997/98 թվականի մրցաշրջանում։ 2004/05 մրցաշրջանում նա սկսեց պարբերաբար խաղալ Աստոն Վիլլայի պահեստային կազմում, շարունակելով ելույթները երիտասարդական թիմում, որտեղ այդ մրցաշրջանին 22 խաղից խփեց 18 գոլ։ Այսպիսով երիտասարդական թիմում ընդհանուր 71 խաղից Ագբոնլահորը խփել էր 62 գոլ։
Սկսած 2003 թվականից մինչև 2006 թվականը Ագբոնլահորը անցկացրեց 37 հանդիպում Աստոն Վիլլայի պահեստային կազմում, խփելով 19 գոլ։ Այդ տարիներին կատարեց հետ-տրիք Մանչեսթեր Յունայթեդի պահեստային կազմի դեմ խաղում, ում դարպասը պաշտպանում էր Թիմ Հովարդը։ Ագբոնլահորը առաջին փորձը մեկնարկային կազմում ստացել է 2005 թվականի հոկտեմբերին, երբ նա տեղափոխվեց Շեֆֆիլդ Ուենսդեյ վարձավճարով։


=== Աստոն Վիլլա ===
Ագբոնլահորը Պրեմիեր Լիգայում իր նորամուտը նշեց 2006 թվականի մարտի 18-ին Գուդիսոն Պարկում, Էվերթոնի դեմ հանդիպման ժամանակ։ Այդ խաղում Ագբոնլահորը դարձավ գոլի հեղինակ 63-րդ րոպեին, բայց դա չփրկեց իր ակումբին վերահաս պարտությունից (4։1)։


== Կարիերան հավաքականում ==
2006 թվականի սեպտեմբերի 20-ին Ագբոնլահորը ստացավ Նիգերիայի մինչև 20 տարեկանների հավաքականում խաղալու հրավեր Ռուանդայի դեմ խաղում։ Նա մերժեց այդ առաջարկը։ Սակայն ավելի ուշ սկսեց կապեր հաստատել Անգլիայի հավաքականի հետ։
2006 թվականի սեպտեմբերի 28-ին Ագբոնլահորը ստացավ հրավեր Անգլիայի հավաքականից (մինչև 21 տարեկաների)։ Հոկտեմբերի 6-ին Ագբոլահորը դուրս եկավ փոխարինման Գերմանիայի երիտասարդական հավաքականի դեմ խաղում։
2007 թվականի սեպտեմբերին Ստյուարդ Պիրսը Ագբոնլահորին հրավիրեց Անգլիայի երիտասարդական հավաքական։ Գաբբին խփեց իր առաջին գնդակը Չերնոգորիայի երիտասարադկան հավաքականի դեմ խաղում, որում անգլիացիները հաղթեցին 3։0 հաշվով։
2008 թվականի փետրվարի 1-ին Ֆաբիո Կապելլոն հայտարարեց Շվեյցարիայի դեմ խաղում հայտավորված 23 ֆուտբոլիստներին, որում ընդգրկվել էր նաև Ագբոնլահորը։ Սակայն վնասվածքի պատճառով չկարողացավ մասնակցել հանդիպմանը։
Ագբոնլահորին նաև հայտավորեցին ԱՄՆ-ի և Տրինիդադ և Տոբագոյի հավաքականների դեմ խաղում, սակայն Գաբբին նույն պես չկարողացավ մասնակցել հանդիպումներին։
2008 թվականի նոյեմբերի 15-ին նա էլի ստացավ հրավեր Ֆաբիո Կապպելոյից, որում ընդգրկվել էին Աստոն Վիլլայի 3 ֆուտբոլիստներ՝ Էշլի Յանգը, Կերտիսոմ Դևիդսոմը և Գարեթ Բարրին։ Նոյեմբերի 19-ին նա հայտավորվեց մեկնարկային կազմում Գերմանիայի դեմ հանդիպման ժամանակ։ Նա խաղադաշտում անցկացրեց 76 րոպե և փոխարինվեց։ Ագբոնլահորի խաղընկեր Ջոն Թերին հետ խաղիա հարցազրույցի ժամանակ ասել է, որ «Ագբոնլահորի դեմ խաղալը, ուղղակի մղձավանջ է»։


=== Ագբոնլահորի հանդիպումները Անգլիայի հավաքականի կազմում ===
3 խաղ/0 գոլ, 2 հաղթանակ, 0 ոչ ոքի, 1 պարտություն


== Ելույթների վիճակագրություն ==


== Նվաճումներ ==
 Աստոն Վիլլա

Անգլիայի գավաթի արծաթե մեդալակիր։ 2003/04
Միջազգային ֆուտբոլի առաջնության հաղթող։ 2005
Աստոն Վիլլայի լավագույն երիտասարդ խաղացող։ 2006/07, 2007/08
Աստոն Վիլլայի լավագույն ռմբարկու։ 2006/07
Պրիեմեր Լիգայի նոյեմբեր ամսվա լավագույն խաղացող։ 2007


== Ծանոթագրություններ ==


== Արտաքին հղումներ ==
Պրոֆիլը Աստոն Վիլլայի պաշտոնական կայքում (անգլ.)
Պրոֆիլը BBC Sport Online կայքում(չաշխատող հղում) (անգլ.)